Temeljem članka 18. Statuta Općine Jelenje (»Službene novine Primorsko-goranske županije« broj 33/09, 13/13, 6/16 i 17/17 i Službene novine Općine Jelenje 3/17, 5/18, 11/18) i članka 30. stavak 5. Pravilnik o provedbi Mjere 07 "Temeljne usluge i obnova sela u ruralnim područjima" iz Programa ruralnog razvoja Republike Hrvatske za razdoblje 2014-2020 (Narodne novine 48/18) Općinsko vijeće Općine Jelenje na 19. sjednici održanoj 19. studenoga 2019. donijelo je

ODLUKU

o davanju suglasnosti za provedbu ulaganja na

području Općine Jelenje u naselju Dražice za  provedbu projekta
“Rekonstrukcija dijela građevine za potrebe obavljanja djelatnosti DVD- Ivan Zoretić-Španac Jelenje na mjere 3.1.1“ ulaganje u pokretanje, poboljšavanje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu
Članak 1.

Ovom Odlukom daje se suglasnost korisniku: Dobrovoljnom vatrogasnom društvu Dobrovoljnom vatrogasnom društvu Ivan Zoretić-Španac Jelenje, Dražice, Obrovac .,  OIB:72597278659, za provedbu ulaganja na području jedinice lokalne  samouprave – Općine Jelenje, u projekt „Rekonstrukcija dijela građevine za potrebe obavljanja djelatnosti DVD- Ivan Zoretić-Španac“.

Članak 2.

Suglasnost dana ovom Odlukom izdaje se u svrhu prijave projekta iz članka 1. ove Odluke na Natječaj iz Mjere 07 u okviru podmjere 19.2.  „Program ruralnog razvoja Republike Hrvatske za razdoblje 2014.-2020.“, provedba tipa operacije 3.1.1 „Ulaganja u pokretanje, poboljšanje ili proširenje lokalnih temeljnih usluga za ruralno stanovništvo, uključujući slobodno vrijeme i kulturne aktivnosti te povezanu infrastrukturu, te se njome ovlašćuje Dobrovoljnom vatrogasnom društvu Ivan Zoretić-Španac Jelenje za prijavu na Natječaj. 
Članak 3.

Suglasnost se daje na temelju Priloga  „Opis projekta/operacije“  i  čini njezin sastavni dio.

Članak 4.

Općinsko vijeće Općine Jelenje ovom Odlukom potvrđuje da je projekt „Rekonstrukcija dijela građevine za potrebe obavljanja djelatnosti DVD- Ivan Zoretić-Španac“ od posebnog interesa za lokalno stanovništvo. 

Članak 5.

Projekt i nastali rezultati po projektu namijenjeni su javnoj upotrebi i bit će javno dostupni različitim pojedincima, društvenim i interesnim skupinama. 

Članak 6.

Ova Odluka stupa na snagu osmog dana od dana objave u „Službenim novinama Općine Jelenje“.

Dražice, 19. studenoga 2019.

